গত ২৬ আগস্ট দৈনিক বাংলাদেশের খবরে প্রকাশিত সংবাদে জানা যায়, আরাফাতের দিন বাংলাদেশি অনেক হাজী খাবার চাইতে গিয়ে মারধরের শিকার হয়েছেন! অনেক হাজীর ভাগ্যে খাবারও জোটেনি। বাংলাদেশ হজ মেডিকেল সেন্টারের সামনে চিকিৎসা নিতে গিয়ে ঘণ্টার পর ঘণ্টা লাইনে দাঁড়িয়ে থেকেও চিকিৎসাসেবা পাননি অনেক হাজী। গাড়ি না পেয়ে আরাফাত ময়দান থেকে মিনায় হেঁটে গিয়ে শয়তানকে লক্ষ্য করে ঢিল ছুড়ে আবার হেঁটেই তাঁবুতে ফিরতে হয়েছে বাংলাদেশি হাজীদের। হজে যাওয়া প্রায় ১ লাখ ২৭ হাজার হাজীর অধিকাংশেরই চরম দুর্ভোগ আর ভোগান্তি নিয়ে হজব্রত পালন করতে হয়েছে।